# ROMÂNIA

JUDEȚUL CLUJ

COMUNA VALEA IERII

CONSILIUL LOCAL

## H O T Ă R Â R E

cu privire la aprobarea valorificării masei lemnoase din pădurea comunei

către populație

Consiliul Local al comunei Valea Ierii, întrunit în şedinţa ordinară din data de 25 martie 2021,

Având în vedere referatul nr.995 din 17.03.2021 întocmit de primarul comunei Valea Ierii precum și raportul nr.996 din 17.03.2021,

Văzând Actele de punere în valoare  nr.1042 din 6.07.2020 – Vârful Tarnița , nr.917 Șoimu și 1075 Dosu Bisericii,

Luând cunoștință de prevederilor art.60 din Legea nr.46/2008 cu modificările ulterioare,

Ținând cont de prevederile art.45 din H.G.nr. 715/2017, pentru aprobarea Regulamentului de valorificare a masei lemnoase din fondul forestier proprietate publică, cu modificările ulterioare precum și amenajamentul silvic valabil din ianuarie 2017,

În baza prevederilor art.129, alin.2, lit.c), din O.U.G.nr.57/2019, privind Codul administrativ, cu modificările şi completările ulterioare,

În temeiul art.196, alin.(1), lit.a) din O.U.G.nr.57/2019, privind Codul administrativ, cu modificările şi completările ulterioare,

H O T Ă R Ă Ş T E:

Art.1.(1) Se aprobă vânzarea din platforma primară către populație de material lemnos conform actului de punere în valoare, după cum urmează:

|  |  |  |  |  |  |
| --- | --- | --- | --- | --- | --- |
| Nr.APV | Lemn esență rășinoase-mc | | Lemn fag  -mc | Lemn mesteacăn  -mc | Total APV  mc |
| Lucru | Foc |
| 1042-Vf.Tarnița | 1265 | 355 | 10 | - | 1630 |

(2) Masa lemnoasă neatribuită persoanelor, se va transporta în depozitul proprietarului urmând a fi valorificată.

(3) Se stabilesc următoarele prețuri de vânzare a materialului lemnos menționat mai sus, după cum urmează:

* Lemn de lucru esență rășinoase – 160 lei/mc;
* Lemn de foc esență rășinoase – 90 lei/mc;
* Lemn de lucru esență foioase(fag, gorun) – 115 lei/mc;
* Lemn de foc esență foioase(fag, gorun) – 115 lei/mc.

(4) Se aprobă cantitatea de 124 mc lemn lucru esență rășinoase și 24 mc lemn

foc esență rășinoase din APV 1042 – Vf.Tarnița pentru a fi acordată persoanelor care au plătit acest lemn și au rămas restante în ceea ce privește ridicarea materialului lemnos din diverse motive, păstrându-se prețul care era în vigoare la acea dată .

Art.2.(1) Se aprobă valorificarea materialului lemnos din APV nr.917 Șoimu

și APV nr.1075 Dosu Bisericii, în vederea autorizării de către Ocolul Silvic după cum urmează:

|  |  |  |  |  |  |
| --- | --- | --- | --- | --- | --- |
| Nr.APV | Lemn esență rășinoase-mc | | Lemn fag  -mc | Lemn Cireș păsăresc  -mc | Total APV  mc |
| Lucru | Foc |
| 917-Șoimu | 147 | 33 | - | - | 180 |
| 1075 -Dosu Bisericii | 2 | 5 | 45 | 1 | 53 |

(2) Prețurile de vânzare pentru aceste APV-uri vor fi stabilite în urma verificării calității lemnului de către o comisie formată din reprezentanți ai ocolului silvic și consiliului local/primăriei.

Art.3. Cu ducerea la îndeplinire a prezentei hotărâri se încredinţează primarul comunei Valea Ierii.

Președinte de ședință, Contrasemnează:

Constantin Culda Secretar general al comunei,

Nelia-Crenguța Mariș

**Nr. 16 din 25.03.2021**

*Prezenta hotărâre a fost adoptată cu respectarea prevederilor legale privind majoritatea de voturi, astfel:9 voturi “pentru” și \_0\_ voturi ”împotrivă”.Consilieri locali prezenţi: 9 din totalul de 9 consilieri locali în funcţie.*